Mi wwḍeɣ ɣer uxxam, ufiɣ-d Salma teqqim ɣef tqejmurt n usɣar di teɣmart n tebḥirt, tessers aqerru-s ɣef useklu, tban-d s teksiwt-is tamellalt am teslit, uẓaɣ-d s tsusmi ɣur-s, qqimeɣ rrif-is am win yettɣaman sdat n tmest tuɣrist. Mi ruḥeɣ ad hedreɣ. Sbelԑeɣ iles-iw, ticenfiriniw qqurent dɣa susmeɣ, acku yiwen mi ara iḥemmel taqcict ad as-yiwԑir lhedra akud-s ad asyeԑreq wawal, maca s tsusmi-nni n Salma ḥulfaɣ am akken ad tettqellib ul-iw, ad tettmuqul di teṭṭucin-iw.